AP-SPALI นำทีมอสังหาฯ วิ่งคึก! รับ “ต่างชาติ” ซื้อบ้าน-ที่ดิน แลกลงทุน 40 ล้าน
 BRI, LH, QH, SC, SIRI, ORI, AP, SPALI วิ่งคึก! รับอานิสงส์ “ครม.” อนุมัติให้ “ต่างชาติ” รายได้สูง ซื้อบ้าน-ที่ดิน 1 ไร่ แลกลงทุนในไทยมูลค่าไม่ต่ำกว่า 40 ล้านบาท
AP-SPALI นำทีมอสังหาฯ วิ่งคึก! รับ ครม. ไฟเขียว “ต่างชาติ” ซื้อบ้าน-ที่ดิน 1 ไร่ แลกลงทุน 40 ล้านบาท
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ล่าสุด ณ เวลา 10:34 น. ราคาหุ้นกลุ่มอสังหาริมทรัพย์ปรับตัวขึ้น นำโดยบริษัท เอพี (ไทยแลนด์) จำกัด (มหาชน) หรือ AP อยู่ที่ระดับ 9.90 บาท บวก 0.30 บา ทหรือ 3.12% สูงสุดที่ระดับ 9.90 บาท ต่ำสุดที่ระดับ 9.65 บาท ด้วยมูลค่าซื้อขาย 171.28 ล้านบาท
ราคาหุ้น บริษัท ศุภาลัย จำกัด (มหาชน) หรือ SPALI อยู่ที่ระดับ 20.90 บาท บวก 0.60 บาท หรือ 2.96% สูงสุดที่ระดับ 21 บาท ต่ำสุดที่ระดับ 20.50 บาท ด้วยมูลค่าซื้อขาย 177.96 ล้านบาท
ราคาหุ้น บริษัทแลนด์แอนด์เฮ้าส์ จำกัด (มหาชน) หรือ LH อยู่ที่ระดับ 9.15 บาท บวก 0.10 บาท หรือ 1.10% สูงสุดที่ระดับ 9.20 บาท ต่ำสุดที่ระดับ 9.10 บาท ด้วยมูลค่าซื้อขาย 221.94 ล้านบาท
ราคาหุ้น บริษัท แสนสิริ จำกัด (มหาชน) หรือ SIRI อยู่ที่ระดับ 1.29 บาท บวก 0.01 บาท หรือ 0.78% สูงสุดที่ระดับ 1.31 บาท ต่ำสุดที่ระดับ 1.28 บาท ด้วยมูลค่าซื้อขาย 166.35 ล้านบาท
ราคาหุ้น บริษัท ควอลิตี้เฮ้าส์ จำกัด (มหาชน) หรือ QH อยู่ที่ระดับ 2.12 บาท บวก 0.04 บาท หรือ 1.92% สูงสุดที่ระดับ 2.12 บาท ต่ำสุดที่ระดับ 2.08 บาท ด้วยมูลค่าซื้อขาย 19.90 ล้านบาท
ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI อยู่ที่ระดับ 10.40 บาท บวก 0.20 บาท หรือ 1.96% สูงสุดที่ระดับ 10.50 บาท ต่ำสุดที่ระดับ 10.30 บาท ด้วยมูลค่าซื้อขาย 21.65 ล้านบาท
ราคาหุ้น บริษัท เอสซี แอสเสท คอร์ปอเรชั่น จำกัด (มหาชน) หรือ SC อยู่ที่ระดับ 3.70 บาท บวก 0.06 บาท หรือ 1.65% สูงสุดที่ระดับ 3.72 บาท ต่ำสุดที่ระดับ 3.66 บาท ด้วยมูลค่าซื้อขาย 13.17 ล้านบาท
ราคาหุ้น บริษัท บริทาเนีย จำกัด (มหาชน) หรือ BRI อยู่ที่ระดับ 9.65 บาท บวก 0.20 บาท หรือ 2.12% สูงสุดที่ระดับ 9.60 บาท ต่ำสุดที่ระดับ 9.45 บาท ด้วยมูลค่าซื้อขาย 10.78 ล้านบาท
โดยราคาหุ้นในกลุ่มอสังหาริมทรัพย์ปรับตัวขึ้น หลังพล.อ.ประวิตร วงษ์สุวรรณ รองนายกรัฐมนตรี ขอความเห็นชอบให้กระทรวงมหาดไทย (มท.) นำเสนอคณะรัฐมนตรี (ครม.) อนุมัติหลักการร่างกฎกระทรวงการได้มาซึ่งที่ดิน เพื่อใช้เป็นที่อยู่อาศัยของคนต่างด้าว ตามมาตรการกระตุ้นเศรษฐกิจและการลงทุนโดยการดึงดูด คนต่างด้าวที่มีศักยภาพสูงสู่ประเทศไทย พ.ศ…. ซึ่งมีสาระสำคัญเป็นการกำหนดหลักเกณฑ์ ให้กลุ่มคนต่างด้าวที่มีศักยภาพสูง 4 ประเภท ได้แก่ 1. กลุ่มประชากรโลกผู้มีความมั่งคั่งสูง 2. กลุ่มผู้เกษียณอายุจากต่างประเทศ 3. กลุ่มที่ต้องการทำงานจากประเทศไทย และ 4. กลุ่มผู้มีทักษะ เชี่ยวชาญพิเศษ มีสิทธิขอได้มาซึ่งที่ดินเพื่อใช้เป็นที่อยู่อาศัย ตามมาตรการกระตุ้นเศรษฐกิจ และการลงทุนโดยการดึงดูดคนต่างด้าวที่มีศักยภาพสูงสู่ประเทศไทย
ทั้งนี้ กำหนดจำนวนเนื้อที่ไม่เกิน 1 ไร่มาตรา 63 ทวิแห่งประมวลกฎหมายที่ดิน จำนวนเงินลงทุนและระยะเวลาการดำรงทุนต้องไม่ต่ำกว่า 40 ล้านบาท และดำรงทุนการลงทุนไว้ไม่น้อยกว่า 3 ปี นับแต่วันยื่นคำขอ (กฎกระทรวงฯ พ.ศ. 2565 กำหนด 5 ปี ให้นับมูลค่าการลงทุน ณ วันที่ยื่นคำขอ
ขณะที่ บล.ดาโอ (ประเทศไทย) มีมุมมองเป็นบวกต่อกลุ่มหุ้นอสังหาริมทรัพย์ property ซึ่งมาตรการนี้เป็นไปตามที่กระทรวงมหาดไทยได้เสนอไปก่อนหน้า ทั้งนี้มองเป็นบวกต่อกำลังซื้อต่างชาติที่จะเข้ามาซื้ออสังหาฯ ในไทยมากขึ้น ทั้งในรูปแบบซื้อที่ดินมาก่อสร้างเอง รวมถึงการซื้อบ้านพร้อมที่ดินจากผู้ประกอบการพัฒนาอสังหาฯ โดยในส่วนของผู้ประกอบการพัฒนาอสังหาฯ ที่จะได้ประโยชน์ จะเป็นผู้ประกอบการที่เน้นแนวราบ ในโครงการบ้านระดับกลาง-บน สำหรับหุ้นที่จะได้ประโยชน์ ได้แก่ BRI, LH, QH, SC, SIRI, ORI, AP และ SPALI ที่มีศักยภาพในการพัฒนาโครงการ